# **ROMÂNIA**

**JUDEŢUL SATU MARE**

**CONSILIUL JUDEŢEAN SATU MARE**

**NR. \_\_\_\_\_\_\_/\_\_\_\_\_\_\_\_\_\_**

## **PROIECT DE HOTĂRÂRE**

**privind aprobarea** **bugetului de venituri şi cheltuieli**

**al Regiei Autonome Aeroportul Satu Mare**

**pe anul 2023**

Consiliul Judeţean Satu Mare,

având în vedere Referatul de aprobare nr**.** \_\_\_\_\_\_/\_\_\_\_\_\_\_\_ al preşedintelui Consiliului Judeţean Satu Mare, anexat prezentului proiect de hotărâre,

luând în considerare prevederile art. 4 alin. (1) lit. a) din Ordonanţa Guvernului României nr. 26/2013 privind întărirea disciplinei financiare la nivelul unor operatori economici la care statul sau unităţile administrativ-teritoriale sunt acţionari unici ori majoritari sau deţin direct ori indirect o participaţie majoritară, cu modificările și completările ulterioare,

ținând cont de prevederile Ordinului ministrului finanţelor publice nr. 3818/2019 privind aprobarea formatului şi structurii bugetului de venituri şi cheltuieli al operatorilor economici, precum şi a anexelor de fundamentare a acestuia,

având în vedere prevederile pct. 20 din Regulamentul (UE) 2017/1.084 al Comisiei din 14 iunie 2017 de modificare a Regulamentului (UE) nr. 651/2014 în ceea ce priveşte ajutoarele pentru infrastructurile portuare şi aeroportuare, pragurile de notificare pentru ajutoarele pentru cultură şi pentru conservarea patrimoniului, ajutoarele pentru infrastructurile sportive şi pentru infrastructurile de agrement multifuncţionale, precum şi schemele de ajutoare regionale de exploatare pentru regiunile ultraperiferice şi de modificare a Regulamentului (UE) nr. 702/2014 în ceea ce priveşte calcularea costurilor eligibile,

luând în considerare Nota de fundamentare nr. 328/20.01.2023, în vederea aprobării bugetului de venituri şi cheltuieli a Regiei Autonome Aeroportul Satu Mare pe anul 2023,

ținând cont de Hotărârea Consiliului de Administrație a Regiei Autonome Aeroportul Satu Mare nr. 2/2023 privind avizarea bugetului de venituri şi cheltuieli al acesteia pe anul 2023,

în conformitate cu Hotărârea Consiliului Județean Satu Mare nr. 45/2021 pentru modificarea Hotărârii Consiliului Județean Satu Mare nr. 57/2019 privind aprobarea schemei de ajutor de stat de exploatare pentru perioada 2019 – 2020, care rezultă din Planul de afaceri al Regiei Autonome Aeroportul Satu Mare,

în temeiul prevederilor art. 173 alin. (1) lit. a) şi lit. f), alin. (2) lit. d), precum şi cu cele ale art. 182 alin. (4) cu trimitere la art. 139 alin. (3) lit. a) coroborate cu prevederile art. 196 alin. (1) lit. a) din Ordonanța de urgență a Guvernului României nr. 57/2019 privind Codul administrativ, cu modificările şi completările ulterioare,

**HOTĂRĂŞTE:**

1. Se aprobă bugetul de venituri și cheltuieli al Regiei Autonome Aeroportul Satu Mare pe anul 2023, conform Anexei nr. I.
2. Se aprobă Lista obiectivelor de investiții ale R.A. Aeroportul Satu Mare finanțate din bugetul local al Județului Satu Mare pe anul 2023, conform anexei nr. II.
3. Se aprobă Lista obiectivelor de investiții ale R.A. Aeroportul Satu Mare finanțate din fonduri externe nerambursabile și din bugetul de stat pe anul 2023, conform Anexei III.
4. Anexele nr.I, II, III fac parte integrantă din prezenta hotărâre.
5. Regia Autonomă Aeroportul Satu Mare răspunde pentru modul de utilizare, în conformitate cu dispoziţiile legale, a sumelor alocate prin prezenta hotărâre.
6. Cu ducerea la îndeplinire a prezentei hotărâri se încredinţează Regia Autonomă Aeroportul Satu Mare.

##### Satu Mare, la \_\_\_\_\_\_\_\_\_\_\_\_\_\_\_\_

**INIŢIATOR:**

**PREŞEDINTE, AVIZEAZĂ:**

**Pataki Csaba SECRETAR GENERAL AL JUDEŢULUI,**

**Crasnai Mihaela Elena Ana**

Red./Tehn. VE

5 ex.